Järgnes arutelu Eesti Vabariigi riigipiirist, ettekandjaks Indrek Teder, ning NSVLiidu okupatsioonivägedest, ettekandjaks Arvo Junti. Järgnevalt esitas Arvo Valton "Eesti Kongressi deklaratsiooni Eesti Vabariigi maa-alal elavatest teiste riikide kodanikest", mis võeti pärast arutelu enamushäältega vastu nagu eelnevadki eelnõud, kus reeglina hääletas vastu vaid mõni üksik ja mõni oli erapooletu.